b"\n_START_ARTICLE_\nO'Connellova ulica, Dublin\n_START_PARAGRAPH_\nO'Connellova ulica (irsko Sr\xc3\xa1id U\xc3\xad Chonaill) je glavna cesta v glavnem mestu Irske v Dublinu. Dolga je 420 m in \xc5\xa1iroka povpre\xc4\x8dno 49 m. Do za\xc4\x8detka 1920-ih se je imenovala Sackville Street, dokler je ni svet mesta (Dublin Corporation) preimenoval v \xc4\x8dast Daniela O'Connella (nacionalisti\xc4\x8dni vodja zgodnjega 19. stoletja). Kip Daniela O'Connella stoji na srednjem pasu na ju\xc5\xbenem koncu ulice in gleda \xc4\x8dez reko Liffey. Cesta je v severnem delu Dublina.\n_START_SECTION_\nZgodovina\n_START_PARAGRAPH_\nUlica se je do 17. stoletja imenovala Droghedska ulica (Drogheda Street). Henry Moore, grof Droghede, je zgradil le pribli\xc5\xbeno tretjino tako \xc5\xa1iroko, kot je danes, in v sedanjem severnem koncu dana\xc5\xa1njega kri\xc5\xbei\xc5\xa1\xc4\x8da s Samostansko ulico (Abbey Street). V letih okoli 1740 je bogat bankir in nepremi\xc4\x8dninski \xc5\xa1pekulant Luke Gardiner pridobil veliko ve\xc4\x8dje zemlji\xc5\xa1\xc4\x8de na severnem delu ulice (do Henryjeve ulice). Razkopal je zahodno stran Droghedske ulice in zgradil ekskluzivni blok stanovanj, \xc5\xa1irok skoraj 50 metrov. Nov, bolj urejen zahodni del ulice je imel manj\xc5\xa1e hi\xc5\xa1e, namenjene trgovcem. Po drugi strani pa so bile na vzhodni strani ve\xc4\x8dje stavbe, najve\xc4\x8dje je najemal Gardiner, grof iz Droghede. Zgradil je tudi trgovski center na pribli\xc5\xbeno sredini odseka ceste, okra\xc5\xa1en z nizkimi granitnimi stenami z obeliski in oljenkami. Nekaj let kasneje so bila ob cesti zasajena prva drevesa. Gardiner je imenoval ta novi del Sackville Street, znan tudi kot Sackvill Mall ali Gardiner's Mall ali preprosto za ve\xc4\x8dino ljudi: The Mall. Gardinerjev na\xc4\x8drt je bil nadaljevanje ceste do reke Liffey, vendar je umrl \xc5\xbee v za\xc4\x8detku petdesetih let in njegov sin je prevzel njegovo posest._NEWLINE_\xc5\xa0ele leta 1777 je mestni organ za na\xc4\x8drtovanje (Wide Streets Commission) dobil subvencijo parlamenta za izvajanje Gardinerjevega na\xc4\x8drta. V naslednjih 10 do 15 letih so bili poru\xc5\xa1eni \xc5\xa1tevilni domovi in druge stavbe, da bi podalj\xc5\xa1ali cesto. Ko je bila dokon\xc4\x8dana med letoma 1785 in 1790, je bila ena najlep\xc5\xa1ih evropskih ulic, \xc4\x8de ne najbolj veli\xc4\x8dastna. Videz ulice je kronal  most Carlisle Bridge, zdaj O'Connellov most, zgrajen leta 1793, je delo Jamesa Gandona, najprej je bil namenjen le pe\xc5\xa1cem, leta 1795 pa preostalemu prometu._NEWLINE_Sama ulica je bila ve\xc4\x8dinoma obdana z jurijanskimi in viktorijanskimi zgradbami vse do za\xc4\x8detka 20. stoletja. Toda med velikono\xc4\x8dno vstajo leta 1916, ko je skupina irskih prostovoljcev zasedla glavno po\xc5\xa1to (General Post Office \xe2\x80\x93 GPO) in razglasila Irsko republiko, je bila cesta bombardirana s topni\xc5\xa1tvom. Velik del ceste je bil uni\xc4\x8den  vklju\xc4\x8dno s celotno vzhodno stranjo do Stolni\xc4\x8dne ulice (Cathedral Street) in zahodno vrsto hi\xc5\xa1 med po\xc5\xa1to in Samostansko ulico (Abbey Street). Na sre\xc4\x8do so bile na novo postavljene stavbe v naslednji irski dr\xc5\xbeavljanski vojni (1922/1923) le malenkostno po\xc5\xa1kodovane. \xc5\xa0koda je bila omejena predvsem na severni del ulice z vrsto hi\xc5\xa1 severno od stolnice do Parnellovega trga in nekaj stavb na severozahodni strani ceste. Danes je le Mestna hi\xc5\xa1a jurijanska, nekatere druge jurijanske stavbe stojijo \xc5\xa1e na vogalu Henryjeve ulice in \xc5\xa1e vedno so nekatere stavbe za viktorijanskimi pro\xc4\x8delji na ju\xc5\xbenem koncu ulice. Glavna po\xc5\xa1ta je bila uni\xc4\x8dena leta 1916 in obnovljena med letoma 1924 do 1929._NEWLINE_Danes je ve\xc4\x8dina zgradb na ulici iz let 1920 do 1930. Poleg Glavne po\xc5\xa1te so najbolj znane stavbe Greshamov hotel (kon\xc4\x8dan 1927), Royal Dublin Hotel (1963) in trgovina Clery's (ponovno odprta leta 1922). Zaradi slabega na\xc4\x8drtovanja v sedemdesetih in osemdesetih letih so tu poceni trgovine in trgovske verige. Po nekaj desetletjih zanemarjanja ulica zdaj do\xc5\xbeivlja neke vrste renesanso \xe2\x80\x93 na primer januarja 2003 je bila postavljen 120 metrov visoka Tiso\xc4\x8dletna konica (Spire of Dublin)._NEWLINE_Dublin\xc4\x8dani so znani po vzdevkih vse mogo\xc4\x8dih spomenikov, O'Connellovo ulico imenujejo ulico treh pre\xc5\xa1u\xc5\xa1tnikov (the street of the three adulturers). Ime se nana\xc5\xa1a na obto\xc5\xbebe pre\xc5\xa1u\xc5\xa1tva, za katere je znano, da so trije glavni liki ulice (Parnell, Nelson in O'Connell)."